ငရဲက လာသူ ပြာပူ မကြောက်

ငရဲက လာသူ ပြာပူ မကြောက် ဟူသည်မှာ မြန်မာစကားပုံတစ်ခု ဖြစ်သည်။ ရှင်းလင်းချက် ငရဲတွင် ငရဲမီး၏ အပူကို ခံစားဖူးသူသည် ပြာပူမျှလောက်ကို မကြောက်တော့သကဲ့သို့ ကြီးမားသော ဒုက္ခကို ခံစားဖူးသူသည် သာမန်ဒုက္ခမျိုးကို မကြောက်တော့ချေ။ အခြားဆိုလိုရင်းတစ်ခုမှာ ငရဲတွင် ငရဲမီး၏ အပူကို ခံစားဖူးသူသည် ပြာပူမျှလောက်ကို မကြောက်တော့သကဲ့သို့ ကြီးမားသော အပြစ်ကို ကျူးလွန်ဖူးသူသည် သာမန်အပြစ်မျှလောက်ကို ကျူးလွန်ရန် မခဲယဉ်းတော့ချေ။ ဆိုလိုရင်းတူညီသောအခြားစကားပုံ ငရုတ်သီးပိုး အစပ်မကြောက် နှင့် အတူတူဖြစ်သည်။ မူလရင်းမြစ် "ပေတံကလေးနှင့် ရိုက်သလောက်ကို ရယ်တာပေါ့၊ ရယ်တာပေါ့ဟု ဝမ်းထဲမှာ ကျိတ်ပြီး ကြွေးကြော်နေကြမည်လော မသိ။ ရိုင်းရိုင်းပင် ဥပမာပေးရချေတော့မည်။ ငရဲက လာသူသည်ပြာပူကိုကြောက်လိမ့်မည် မဟုတ်တကား။" [၁၃၄၁] မုန်းဝတ္ထု။ ၄၅။ "ငါ့မှာဖြင့်... လွတ်ရာလွတ်ကြောင်း သွားနှင့်တော့မည်၊ အမြင်ကပ်လှသည်။ ရွှေကိုယ်တော်မှာ ငရဲပြည်က လာသည့်သူ ပြာပူကိုဖြင့် မကြောက်ပေဘူး။" [၁၂၁၅ ခန့်] ဝံသ၊ ဒု။ ၄၇၅။ "ငရဲပြည်က လာသူ ပြာပူ မကြောက်ဘူး ဆိုသည့်အတိုင်း မကောင်းသော အကျင့်ကို ကျင့်ကြံဖူးသောသူသည် ထပ်တလဲလဲသာ ကျင့်ကြံလို၏။" [၁၂၉၇] ပြုပြင်ရေး၊ ၁၊ ၁၀။ ၅၄။ ကျမ်းကိုး Category:မြန်မာစကားပုံများ